O. Liiv oli Eesti Riigi Keskarhiivi (ERKA) juhataja 1929-1942, "Ajaloolise Ajakirja" peatoimetaja 1937-1940 ja Tartu Ülikooli õppejõud 1934-1941. Oma lühikese elu jooksul jättis ta püsiva jälje eesti ajalooteadusse, oli üks eesti arhiivinduse rajajaid ja teaduselu organisaatoreid.ERKA juhataja ja Riigikantselei juures koordineeriva organina tegutsenud Arhiivinõukogu liikmena jätkas O. Liiv professor A. R. Cederbergi Eesti arhiivinduse väljaarendamise kava  elluviimist. 1930. aastal tõstatas ta Arhiivinõukogus küsimuse arhiiviseaduse ettevalmistamisest ning oli ise ka üks arhiiviseaduse koostajaid. Tema algatusel ja toimetusel ilmusid "Eest Riigi Keskarhiivi Toimetised" I-VII (Tartu, 1931-1941) ja "Arhiivinduse käsiraamat" I-II (Tartu, 1933-1936).